擊蛇笏
作者：白珽
朝代：宋

paragraphs: 孔明廟前柏，手版賊其枝。
枯秭無生氣，衆目炫一時。
何如孔公笏，鐵面含霜姿。
虺蛇何足道，正氣屢奸欺。
祥符慶曆間，豈無纖人斯。
聞之膽爲落，不在彼在茲。
聖學億萬年，聖源浩無涯。
八傳得巨源，憤學求似之。
遺經與遺物，保護如嬰兒。
萬里去復遠，見者咸齎咨。
况此一尺槐，千載孔林思。
非無原壤杖，非無少正鈹。
用舍各有時，小大各有施。
疇能起段公，共賦甘棠詩。